b'\n_START_ARTICLE_\nEl\xc4\xabna Garan\xc4\x8da\n_START_SECTION_\n\xc5\xa0eima ir i\xc5\xa1silavinimas\n_START_PARAGRAPH_\nE. Garan\xc4\x8da gim\xc4\x97 Rygoje, latvi\xc5\xb3 muzik\xc5\xb3 \xc5\xa1eimoje. Jos t\xc4\x97vas\xc2\xa0\xe2\x80\x93 choro vadovas. Motina Anita\xc2\xa0\xe2\x80\x93 voki\xc5\xa1k\xc5\xb3 dain\xc5\xb3 \xe2\x80\x9eLieder\xe2\x80\x9c daininink\xc4\x97, muzikolog\xc4\x97 Latvijos muzikos akademijoje, docent\xc4\x97 Latvijos kult\xc5\xabros akademijoje, Latvijos nacionalin\xc4\x97s operos vokalin\xc4\x97s muzikos mokytoja ir taip pat privati balso mokytoja. Jos brolis J\xc4\x81nis (taip pat \xc5\xbeinomas kaip Jaanis) Garan\xc4\x8da, trejais metais vyresnis u\xc5\xbe El\xc4\xabn\xc4\x85, prad\xc4\x97jo muzikos studijas bet dabar dirba interaktyvin\xc4\x97s kompiuterizuotos vizualin\xc4\x97s medijos menininku ir konsultantu._NEWLINE_Augusi muzikos aplinkoje, Elina Garan\xc4\x8da prad\xc4\x97jo studijuoti gimtajame mieste Rygoje. T\xc4\x99s\xc4\x97 studijas Vienoje (Austrija) ir Jungtin\xc4\x97se Amerikos Valstijose. 1999\xc2\xa0m. laim\xc4\x97jo pirm\xc4\x85 viet\xc4\x85 muzikos konkurse Suomijoje ir prad\xc4\x97jo karjer\xc4\x85 Europoje. Po pasirodymo Zalcburgo festivalyje 2003\xc2\xa0m., E. Garan\xc4\x8d\xc4\x85 prad\xc4\x97jo kviesti dainuoti po vis\xc4\x85 pasaul\xc4\xaf._NEWLINE_E. Garan\xc4\x8da i\xc5\xa1tek\xc4\x97jusi u\xc5\xbe dirigento Karel Mark Chichon. J\xc5\xb3 pirmas vaikas, Catherine Louise, gim\xc4\x97 2011\xc2\xa0m. rugs\xc4\x97jo 22 d., o antras vaikas, Cristina Sophie, gim\xc4\x97 2014\xc2\xa0m. sausio 10 d.'